open-index/open-wikipedia-markdown huggingface dataset:
অপারেটিং সিস্টেমসমূহের তুলনা

নিচের সারণিগুলিতে বেশ কিছু বহুল ব্যবহৃত ও বর্তমানে সহজলভ্য অপারেটিং সিস্টেমের সাধারণ ও কারিগরি দিকের তুলনা করা হল।

লিনাক্স ডিস্ট্রিবিউশনগুল সংখ্যায় ও বৈচিত্র‌্যে বহু হবার কারণে এগুলিকে একটি মাত্র ভুক্তির অধীনে রাখা হয়েছে। বিস্তারিত তুলনার জন্য লিনাক্স ডিস্ট্রিবিউশনসমূহের তুলনা নিবন্ধটি দেখুন। এর বাইরেও বেশ কয়েক প্রকারের বিএসডি অপারেটিং সিস্টেম আছে, যেগুলি সম্পর্কে বিস্তারিত জানার জন্য বিএসডি অপারেটিং সিস্টেমসমূহের তুলনা নিবন্ধটি দেখুন।

থাম্ব|২০১১ সালের হিসাবে অপারেটিং সিস্টেমসমূহের পাই চার্টে তুলনা

## সাধারণ তথ্য

 Most OS distributions include bundled software with various other licenses.
 Although Lisa OS ran on the same (albeit a slower version) microprocessor and was developed by Apple Computer at the same time as Mac OS, they were developed as different projects, sharing only a similar GUI between them. https://web.archive.org/web/20171201132705/https://www.folklore.org/StoryView.py?story=Hungarian.txt%5D%3Cbr
 Mac OS versions up to 7.5.5 are available free of charge here.
গ্নু is a recursive acronym for গ্নু's Not Unix, which was chosen because its design is Unix-like, but differs from Unix by being Free software and by not containing any Unix code.
Minix inspired the Linux kernel. No code from Minix was used to create the Linux kernel.
PC-BSD uses FreeBSD as a base system with custom configuration and several desktop oriented tools to create an easy to use FreeBSD system for Desktops and Workstations.
 Mac OS 7.6 was the first Mac OS operating system to be labeled Mac OS. Operating systems prior to this were named System Software 0.1 (available only to developers) through System Software 7.5, and known as System #.# for short.
 Windows Vista was released to manufacturing on November 8 2006, and was subsequently made available to software developers and businesses in November 2006, with retail availability following on January 30 2007

## তথ্যসূত্র


বিষয়শ্রেণী:অপারেটিং সিস্টেম
বিষয়শ্রেণী:সফটওয়্যার তুলনা
বিষয়শ্রেণী:অপারেটিং সিস্টেমের তুলনা
বিষয়শ্রেণী:তুলনা
অকল্যান্ড সিটি

**অকল্যান্ড** () উত্তর নিউজিল্যান্ডের একটি শহর। এটি উত্তর অকল্যান্ড উপদ্বীপ এবং উত্তর-পশ্চিম নর্থ আইল্যান্ডকে সংযুক্তকারী একটি স্থলযোটকের উপর অবস্থিত। এটি তাসমান সাগরের একটি বাহু মানুকাউ খাঁড়ি এবং প্রশান্ত মহাসাগরের একটি বাহু হাউরাকি উপসাগরের ওয়াইটেমাটা খাঁড়ির তীরে অবস্থিত। শহরের সীমানার কাছে একাধিক মৃত আগ্নেয়গিরি আছে। শহরটি নিউজিল্যান্ডের প্রধান সমুদ্র বন্দর এবং মৎস্য-, বাণিজ্য- ও শিল্প-কেন্দ্র। এখানে একটি নৌঘাঁটি আছে। অকল্যান্ডে উৎপাদিত দ্রব্যের মধ্যে আছে লোহা ও ইস্পাত, প্রক্রিয়াজাত খাদ্য, যন্ত্রপাতি, টেক্সটাইল, বস্ত্র, মোটরযান, বনজ দ্রব্য এবং রাসায়নিক সার।

অকল্যান্ডের দর্শনীয় স্থানের মধ্যে আছে অকল্যান্ড সিটি আর্ট গ্যালারি, যাতে ইউরোপীয় ও নিউজিল্যান্ডীয় শিল্পীদের শিল্পকর্ম স্থান পেয়েছে। অকল্যান্ড ইন্সটিটিউট ও জাদুঘর, পরিবহন ও প্রযুক্তি জাদুঘর, এবং পার্নেল গোলাপ উদ্যান। ১৮৮২ সালে এখানে অকল্যান্ড বিশ্ববিদ্যালয় এবং ১৯৬৪ সালে অকল্যান্ড প্রযুক্তি ইন্সটিটিউট স্থাপিত হয়। বেশ কিছু সেতু কেন্দ্রীয় শহরকে দ্রুত বর্ধমান শহরতলী এলাকার সাথে সংযুক্ত করেছে। এদের মধ্যে অকল্যান্ড হার্বার ব্রিজ বৃহত্তম। অকল্যান্ডে নিউজিল্যান্ডের প্রধান আন্তর্জাতিক বিমানবন্দরটি অবস্থিত।

১৯৪৫ সালে ২য় বিশ্বযুদ্ধের অবসানের পর প্রশান্ত মহাসাগরীয় দ্বীপপুঞ্জের বহু লোক অকল্যান্ডে পাড়ি জমান। এরা ছাড়াও অকল্যান্ডে মাওরি জাতির লোকেদের একটি বড়ো সম্প্রদায় আছে; মাওরিরা দেশটির আদিবাসী। ২০০৬ সালের তথ্য অনুযায়ী এখানকার অর্ধেক অধিবাসী ইউরোপীয়, ২২.৪% এশীয়, ১২% প্রশান্ত মহাসাগরীয় দ্বীপপুঞ্জীয়, এবং ৭.২% মাওরি জাতিভুক্ত। 

১৮৪০ সালে অকল্যান্ডকে নিউজিল্যান্ড উপনিবেশের রাজধানী হিসেবে প্রতিষ্ঠা করা হয়। ১৮৬৫ সালে রাজধানী অকল্যান্ড থেকে সরিয়ে ওয়েলিংটনে নিয়ে যাওয়া হয়। ১৮৭১ সালে অকল্যান্ড বড়ো শহরের মর্যাদা লাভ করে। বর্তমানে বৃহত্তর অকল্যান্ড পৌর এলাকাতে ১৪ লক্ষেরও বেশি লোকের বাস। কেন্দ্রীয় মূল শহরে প্রায় ৪ লক্ষ লোক বাস করেন।

## তথ্যসূত্র


বিষয়শ্রেণী:নিউজিল্যান্ডের শহর
অকল্যান্ড দ্বীপপুঞ্জ

**অকল্যান্ড দ্বীপপুঞ্জ** () () নিউজিল্যান্ডের সাউথ আইল্যান্ডের প্রায় ৪৬৫ কিলোমিটার দক্ষিণে দক্ষিণ প্রশান্ত মহাসাগরে অবস্থিত কতগুলি জনমানবহীন দ্বীপের সমষ্টি। এদের মধ্যে বৃহত্তম দ্বীপটি অকল্যান্ড দ্বীপ নামে পরিচিত। এর দৈর্ঘ্য ৫০ কিমি এবং প্রস্থ ২৪ কিমি।

অন্য দ্বীপগুলি হচ্ছে অ্যাডামস দ্বীপ, এন্ডারবি দ্বীপ,। ডিস্যাপয়েন্টমেন্ট দ্বীপ, ইউয়িং দ্বীপ, ডান্ডাস দ্বীপ এবং গ্রিন দ্বীপ।

দ্বীপগুলি সমুদ্রের তলদেশ থেকে উত্থিত আগ্নেয়গিরির অগ্ন্যুৎপাত প্রক্রিয়ার ফলে সৃষ্ট। এগুলিতে বেশ কিছু ভাল প্রাকৃতিক পোতাশ্রয় আছে।

## তথ্যসূত্র


বিষয়শ্রেণী:নিউজিল্যান্ডের জনবসতিহীন দ্বীপ
বিষয়শ্রেণী:নিউজিল্যান্ডের দ্বীপপুঞ্জ
বিষয়শ্রেণী:দক্ষিণ মহাসাগরের দ্বীপপুঞ্জ
বিষয়শ্রেণী:নিউজিল্যান্ডের আগ্নেয় দ্বীপ
বিষয়শ্রেণী:নিউজিল্যান্ডের পাখি এলাকা
বিষয়শ্রেণী:উপ-কুমেরু দ্বীপ
বিষয়শ্রেণী:ওশেনিয়ায় প্রাক্তন ব্রিটিশ উপনিবেশ ও আশ্রিত রাজ্য
বিষয়শ্রেণী:সীল শিকার
বিষয়শ্রেণী:নিউজিল্যান্ডের তিমি শিকার স্টেশন
বিষয়শ্রেণী:স্থানীয় পাখি এলাকা
অক্সফোর্ড

**অক্সফোর্ড** () দক্ষিণ-মধ্য ইংল্যান্ডের অক্সফোর্ডশায়ার কাউন্টিতে অবস্থিত একটি শহর। ২০০১ সালের আদমশুমারি অনুযায়ী এখানে প্রায় ১ লক্ষ ৩৪ হাজার লোকের বাস। শহরটি টেমস ও শেরওয়েল নদীর সঙ্গমস্থলে অবস্থিত। টেমস নদী শহরটির মধ্য দিয়ে প্রবাহিত হয়েছে। নদীটির প্রায় ১০ মাইল দৈর্ঘ্য অক্সফোর্ডে আইসিস নদী নামে পরিচিত।

অক্সফোর্ডে ইংরেজিভাষী বিশ্বের সবচেয়ে প্রাচীন বিশ্ববিদ্যালয় অক্সফোর্ড বিশ্ববিদ্যালয় অবস্থিত। এটি ১২৫৯ সালে প্রতিষ্ঠিত হয়।
১০ম ও ১১শ শতকে ডেনীয়রা শহরটি আক্রমণ করেছিল। ১৩শ শতকে অক্সফোর্ড বিশ্ববদ্যালয় প্রতিষ্ঠার সাথে সাথে এটি ইউরোপের একটি প্রধান শিক্ষাকেন্দ্রে পরিণত হয়। ১৬৪২ থেকে ১৬৪৫ সাল পর্যন্ত ইংরেজ বিপ্লবের সময় রাজা প্রথম চার্লস এখানে তাঁর রাজধানী স্থানান্তর করেন।

অক্সফোর্ডে ইংল্যান্ডে অ্যাংলো-স্যাক্সনদের পদার্পণের পর থেকে নির্মিত প্রায় সব ধরনের স্থাপত্য দেখতে পাওয়া যায়। এদের মধ্যে ১৮শ শতকের মধ্যভাগে নির্মিত র‌্যাডক্লিফ ক্যামেরা শহরের প্রাণকেন্দ্র। শহরের কেন্দ্রস্থলে একটি কারফ্যাক্স (Carfax; লাতিন quadrifurcua *কুয়াদ্রিফুর্কুয়া*, "চার-বাহুবিশিষ্ট") থেকে উত্তর-দক্ষিণ-পূর্ব-পশ্চিমে চারটি প্রধান রাস্তা চলে গেছে। কারফ্যাক্স মধ্যযুগীয় প্রাচীরবেষ্টিত অক্সফোর্ডের কেন্দ্রবিন্দু ছিল। এখানকার দর্শনীয় স্থাপত্যের মধ্যে আছে ১১শ শতকে নির্মিত সেন্ট মাইকেলের গির্জা, ১৩শ শতকে নির্মিত সেন্ট মেরির গির্জা, বোডলেইয়ান গ্রন্থাগার, ১৬৬৪-১৬৬৯ সালে নির্মিত ও সতথপতি ক্রিস্টোফার রেনের নকশাকৃত শেল্ডনিয়ান নাট্যমঞ্চ। ১৯৬৫ সালে নির্মিত আধুনিক শিল্পকলা জাদুঘর এবং ১৬৮৩ সালে নির্মিত অ্যাশমোলেয়ান জাদুঘর উল্লেখযোগ্য। ১৯৯২ সালে প্রতিষ্ঠিত অক্সফোর্ড ব্রুক্‌স বিশ্ববিদ্যালয়ও এখানে অবস্থিত; এটি আগে একটি কারিগরি কলেজ ছিল।

অক্সফোর্ডেই স্যার উইন্সটন চার্চিল জন্মগ্রহণ করেন।

অক্সফোর্ডে ইস্পাত, কাগজ, বৈদ্যুতিক সরঞ্জাম, মোটরযান এবং প্রকাশনা শিল্প অবস্থিত।

## তথ্যসূত্র

বিষয়শ্রেণী:ইংল্যান্ডের শহর
বিষয়শ্রেণী:ইংল্যান্ডের বরো
বিষয়শ্রেণী:৮ম শতাব্দীতে প্রতিষ্ঠিত জনবহুল স্থান
অগাস্টা, জর্জিয়া

**অগাস্টা** () মার্কিন যুক্তরাষ্ট্রের দক্ষিণ-পূর্ব উপকূলের জর্জিয়া অঙ্গরাজ্যের অন্যতম বড়ো শহর। শহরটি জর্জিয়ার পূর্ব অংশে, জর্জিয়ার সাথে দক্ষিণ ক্যারোলাইনা অঙ্গরাজ্যের সীমান্তে, সাভানা নদীর তীরে অবস্থিত একটি নদীবন্দর।

শহরটি বর্তমানে পার্শ্ববর্তী রিচমন্ড কাউন্টির সাথে একত্রে বৃহত্তর অগাস্টা-রিচমন্ড কাউন্টি গঠন করেছে। এটি এই অঞ্চলের একটি বাণিজ্যিক, শিল্প, পরিবহন ও চিকিৎসা কেন্দ্র। এখানে টেক্সটাইল, কাগজের মণ্ড, কাগজ, পোড়ামাটির দ্রব্য, সার এবং প্রক্রিয়াজাত খাবারের কারখানা আছে।

অগাস্টা শহরের শিক্ষা প্রতিষ্ঠানগুলির মধ্যে আছে পেইন কলেজ (১৮৮২ সালে প্রতিষ্ঠিত), অগাস্টা স্টেট ইউনিভার্সিটি (১৯২৫ সালে প্রতিষ্ঠিত) এবং মেডিকাল কলেজ অভ জর্জিয়া (১৮২৮ সালে প্রতিষ্ঠিত)। শহরের কাছে মার্কিন সেনাবাহিনীর সিগণাল কর্পোরালদের ফোর্ট গর্ডন অবস্থিত এবং শহরের অর্থনীতির জন্য গুরুত্বপূর্ণ। অগাস্টার সৌন্দর্যময় উদ্যান এবং মৃদু শীতকাল সুবিদিত। এটি অবকাশ ও গলফ খেলার একটি কেন্দ্র। অগাস্টা জাতীয় গলফ কোর্সে প্রতি বছর গলফের চারটি বৃহত্তম প্রতিযোগিতার একটি, মাস্টার্স গলফ প্রতিযোগিতা, অনুষ্ঠিত হয়। শহরের ঐতিহাসিক দালানকোঠার মধ্যে রাষ্ট্রপতি উড্রো উইলসনের বাল্যকালের বাসভবন উল্লেখযোগ্য।

শহরটি ১৭৩৫ সালে একটি পশুর পশম-বাণিজ্যকেন্দ্রের স্থানে স্থাপন করা হয়। ইংল্যান্ডের রাজা ৩য় জর্জের মায়ের নামে শহরের নাম অগাস্টা রাখা হয়। ১৭৩৬ সালে শহরটি নথিভুক্ত হয়। ১৭৮৩ থেকে ১৭৯৫ সাল পর্যন্ত অগাস্টা জর্জিয়ার রাজধানী ছিল। ১৯৯৬ সালে এটি রিচমন্ড কাউন্টির সাথে একীকৃত করা হয়। ১৯৯০-এর দশকে শহরের জনসংখ্যা প্রায় পাঁচ গুণ বৃদ্ধি পায়। ২০০৭ সালের তথ্য অনুযায়ী এখানে প্রায় ১,৯২,১৪২ জন লোকের বাস

## তথ্যসূত্র

বিষয়শ্রেণী:জর্জিয়ার (মার্কিন অঙ্গরাজ্য) শহর
বিষয়শ্রেণী:মার্কিন যুক্তরাষ্ট্রের প্রাক্তন অঙ্গরাজ্যের রাজধানী
দ্য লর্ড অব দ্য রিংস (দ্ব্যর্থতা নিরসন)

*দ্য লর্ড অফ দ্য রিংস* দ্বারা নিচের যেকোনটিকে বোঝাতে পারে:

## উপন্যাস
দ্য লর্ড অফ দ্য রিংস - জে. আর. আর. টলকিন রচিত রূপকথার উপন্যাস।
## চলচ্চিত্র
* দ্য লর্ড অব দ্য রিংস: দ্য ফেলোশিপ অব দ্য রিং
* দ্য লর্ড অব দ্য রিংস: দ্য টু টাওয়ার্স
* দ্য লর্ড অব দ্য রিংস: দ্য রিটার্ন অব দ্য কিং
আউগসবুর্গ

**আউগসবুর্গ** ( ,  , ; ) জার্মানির বায়ার্ন বা বাভারিয়া অঙ্গরাজ্যের দক্ষিণ-পশ্চিম অংশে অবস্থিত একটি স্বাধীন শহর। আড়াই লক্ষেরও বেশি অধিবাসীবিশিষ্ট আউগসবুর্গ বায়ার্নের ৩য় বৃহত্তম শহর। কেবল মিউনিখ ও নুরেমবুর্গ এর চেয়ে বেশি অধিবাসীবিশিষ্ট।  ১৯০৬ সালে এটি গ্রোসষ্টাট (Großstadt) বা বড় শহরের মর্যাদা পায়। শহরটি ভেরটাখ ও লেখ নদীর তীরে অবস্থিত একটি শিল্পকেন্দ্র। এটি মিউনিখ শহরের ৫২ কিলোমিটার উত্তর-পশ্চিমে অবস্থিত। ২০১৯ সালে ইউনেস্কো আউগসবুর্গের পানি ব্যবস্থাপনা পদ্ধতিকে একটি বিশ্ব ঐতিহ্যবাহী স্থান হিসেবে স্বীকৃতি প্রদান করে। 

খ্রিস্টপূর্ব ১৫ অব্দে রোমান সম্রাট আউগুস্তুস শহরটি প্রতিষ্ঠা করেন, তার নাম থেকেই শহরের নাম আউগসবুর্গ হয়েছে। আউগুস্তুস শহরটির নাম দিয়েছিলেন আউগুস্তা ভিন্দেলিকোরুম (Augusta Vindelicorum.)। এটি ট্রিয়ার শহরের পরে জার্মানির ২য় প্রাচীনতম শহর। ১২৭৬ সালে শহরটি একটি স্বাধীন শহরে পরিণত হয়। এখানে ১৫শ ও ১৬শ শতকে ক্ষমতাধর ফুগার ও ভেলসার পরিবার বাস করতেন। এসময় আউগসবুর্গ ইউরোপের অন্যতম প্রধান অর্থবাজারে (money market) পরিণত হয়। এখানে প্রায় আরাই হাজারের মত ক্ষুদ্রশিল্পকারখানাতে লিনেন ও লিনেন-সদৃশ ফুস্টিয়ান কাপড় তৈরি ও রপ্তানি করা হত। শহরটি শিল্পকলার জন্যও বিখ্যাত ছিল।

আউগসবুর্গে উৎপাদিত দ্রব্যের মধ্যে আছে টেক্সটাইল, যন্ত্রপাতি, মোটরযান এবং রাসায়নিক দ্রব্যাদি। এখানে ১৯৭০ সালে প্রতিষ্ঠিত আউগসবুর্গ বিশ্ববিদ্যালয় অবস্থিত।

দর্শনীয় স্থানের মধ্যে আছে সাধু উলরিশ ও সাধু আফ্রা-র গির্জা, ১৭শ শতকে নির্মিত টাউনহল, যাতে জমকালো সোনালী হলটিও অন্তর্ভুক্ত; সেন্ট ম্যারির ক্যাথিড্রাল, যার বেদীতে শিল্পী হান্স হলবাইনের শিল্পকর্ম ও বিশ্বের প্রাচীনতম রঙিন কাচের কাজ দেখতে পাওয়া যায়; শেৎসলার প্রাসাদ, যাতে জার্মান শিল্পীদের অনেকগুলি গ্যালারি আছে; এবং মোৎসার্ট জাদুঘর, যা ছিল ভোলফগাং আমাদেউস মোৎসার্টের বাবা লেওপোল্ড মোৎসার্টের জন্মস্থল। আউগসবুর্গে জন্ম নেওয়া অন্যান্য বিখ্যাত ব্যক্তিদের মধ্যে আছেন চিত্রশিল্পী হান্স বুর্কমাইর, প্রকৌশলী রুডল্‌ফ ডিজেল, বিমান নকশাকারক ও নির্মাতা ভিল্লি মেসারশ্মিট এবং নাট্যকার বের্টোল্ট ব্রেশ্‌ট।

পবিত্র রোমান সাম্রাজ্যের অনেক গুরুত্বপূর্ণ সভা আউগসবুর্গে অনুষ্ঠিত হয়। ত্রিশ বছরের যুদ্ধে (১৬১৮-১৬৪৮) শহরটির ব্যাপক ক্ষয়ক্ষতি হয়। ১৮০৬ সালে শহরটি বায়ার্নের অন্তর্ভুক্ত হয়। ২য় বিশ্বযুদ্ধের সময় মেসারশ্মিট কারখানা ও মেশিন কারখানার উপর মিত্রশক্তি গোলাবর্ষণ করলে শহরের ব্যাপক ক্ষয়ক্ষতি হয়।

## আরও দেখুন
* আউগসবুর্গের নাগরিক বিভাগের তালিকা

## তথ্যসূত্র

## বহিঃসংযোগ
* Stadt Augsburg সরকারি ওয়েবসাইট (ইংরেজি সংষ্করণ)
* আউগসবুর্গের অঞ্চল পর্যটন
* Fotosafari Augsburg An interactive set of pictures which allows you to explore Augsburg
* আউগসবুর্গের শহর পরিকল্পনা 
* আউগসবুর্গের জেলা 

বিষয়শ্রেণী:জার্মানির নগর
বিষয়শ্রেণী:জার্মানির বিশ্ব ঐতিহ্যবাহী স্থান
ক্লিন্ট ইস্টউডের চলচ্চিত্রের তালিকা

ক্লিন্ট ইস্টউড অভিনীত, পরিচালিত এবং প্রযোজিত সিনেমাগুলোর নাম এই তালিকায় স্থান পেয়েছে। যে ছবিগুলো পরিচালনা করেছেন সেগুলোর পটভূমিতে হলুদ রং দিয়ে দেয়া হয়েছে।

বিষয়শ্রেণী:ক্লিন্ট ইস্টউড পরিচালিত চলচ্চিত্র
বিষয়শ্রেণী:অভিনেতাদের চলচ্চিত্র তালিকা
বিষয়শ্রেণী:ক্লিন্ট ইস্টউড
বিষয়শ্রেণী:মার্কিন চলচ্চিত্রের তালিকা
ডি ডব্লিউ গ্রিফিথ

**ডেভিড লিউয়েলিন ওয়ার্ক গ্রিফিথ** (ইংরেজি ভাষায়: David Llewelyn Wark "D. W." Griffith) (২২শে জানুয়ারি, ১৮৭৫ - ২৩শে জুলাই, ১৯৪৮) প্রভাবশালী মার্কিন চলচ্চিত্র পরিচালক। মার্কিন সিনেমার প্রাথমিক যুগের অগ্রদূতদের মধ্যে অন্যতম এই পরিচালক মলত **ডি ডব্লিউ গ্রিফিথ** নামে পরিচিত। তার সবচেয়ে বিখ্যাত সিনেমা হচ্ছে ১৯১৫ সালের দ্য বার্থ অফ আ নেশন। বিতর্কিত এই সিনেমা করার পরপরই ১৯১৬ সালে সালে ইনটলারেন্স নামে আরেকটি বিখ্যাত সিনেমা করেছিলেন।
thumb|left|''The Adventures of Dollie'' (1908)
## বহিঃসংযোগ
* 
* Bibliography of books and articles about Griffith  via UC Berkeley Media Resources Center

বিষয়শ্রেণী:১৮৭৫-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:একাডেমি সম্মানসূচক পুরস্কার বিজয়ী
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:হলিউড ওয়াক অব ফেইম
বিষয়শ্রেণী:নির্বাক চলচ্চিত্র পরিচালক
বিষয়শ্রেণী:মার্কিন যুক্তরাষ্ট্রে স্নায়বিক রোগে মৃত্যু
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন চলচ্চিত্র প্রযোজনা কোম্পানি প্রতিষ্ঠাতা
বিষয়শ্রেণী:লস অ্যাঞ্জেলেসের শিল্পী
বিষয়শ্রেণী:চলচ্চিত্রের অগ্রদূত
বিষয়শ্রেণী:ইউনাইটেড আর্টিস্ট্‌স
দ্য লর্ড অব দ্য রিংস: দ্য ফেলোশিপ অব দ্য রিং

***দ্য লর্ড অফ দ্য রিংস: দ্য ফেলোশিপ অফ দ্য রিং*** (ইংরেজি ভাষায়: The Lord of the Rings: The Fellowship of the Ring) জে. আর. আর. টলকিন এর রূপকথার উপন্যাস ত্রয়ীর প্রথমটি থেকে করা চলচ্চিত্র। ২০০১ সালে মুক্তিপ্রাপ্ত এই সিনেমার পরিচালক হলেন পিটার জ্যাকসন। উপন্যাস ত্রয়ীর পরবর্তী দুটি থেকেও পিটার জ্যাকসন সিনেমা তৈরি করেছেন। প্রথম পর্বের কাহিনী ঘটেছে মিড্‌ল-আর্থে। এতে দেখা যায়, ডার্ক লর্ড "সাউরন" একটি রিং তথা আংটি খুঁজছে। এই আংটি পেলে সে সমগ্র বিশ্ব নিজের করতলে নিয়ে আসতে পারবে। ভাগ্যক্রমে এই আংটি পড়েছে হবিট গোত্রের কিশোর "ফ্রোডো ব্যাগিন্স"-এর হাতে। তাই সমগ্র বিশ্বের ভাগ্য নির্ভর করছে ফ্রোডোর উপর। ডার্ক লর্ডের হাত থেকে বাঁচার জন্য সকল গোত্রের নেতারা মিলে আংটি ধ্বংসের ব্যবস্থা করছেন। আংটি ধ্বংসের একমাত্র উপায় মর্ডরদের রাজত্বে গিয়ে মাউন্ট ডুমের আগুনে তা ফেলে দেয়া। মাউন্ট ডুম পর্যন্ত আংটি নিয়ে যাওয়ার জন্যই গঠিত হয় "ফেলোশিপ অফ দ্য রিং"। আংটি থাকে ফ্রোডোর কাছে। আর বাকি আট জন সঙ্গী তাকে রক্ষা করে চলে।

২০০১ সালের ১৯শে ডিসেম্বর ছবিটি মুক্তি পায়। মুক্তির পরপরই দর্শক ও সমালোচকদের কাছে বিপুল প্রশংসা অর্জন করে। মূল উপন্যাসকে বিকৃত না করায় প্রশংসার পরিমাণ আরও বেড়ে গেছে। বক্স অফিসে প্রভূত সফলতা অর্জন করে। বিশ্বব্যাপী এর মোট আয়ের পরিমাণ গিয়ে দাড়ায় ৮৭ কোটি মার্কিন ডলারে। ২০০১ সালের সব ছবির মধ্যে আয়ের দিক দিয়ে এর স্থান ছিল দ্বিতীয় (প্রথম *[[হ্যারি পটার অ্যান্ড দ্য ফিলোসফার্স স্টোন]]*)। সে সময় *ফেলোশিপ অফ দ্য রিং* ছিল আয়ের দিক দিয়ে সবর্কালের সেরা সিনেমার তালিকায় পঞ্চম।

চলচ্চিত্রটি ৭৪তম একাডেমি পুরস্কার আয়োজনে শ্রেষ্ঠ চলচ্চিত্র ও শ্রেষ্ঠ পরিচালনাসহ তেরটি বিভাগে অস্কারের মনোনয়ন লাভ করে এবং দুইটি বিভাগে বাফটা পুরস্কার লাভ করে, যার মধ্যে সেরা চলচ্চিত্র ও সেরা পরিচালনাও ছিল। ২০০৭ সালে অ্যামেরিকান ফিল্ম ইনস্টিটিউটের করা সর্বকালের সেরা ১০০ মার্কিন চলচ্চিত্রের তালিকায় একে ৫০তম স্থানে রাখা হয়। এছাড়া আমেরিকান ফিল্ম ইনস্টিটিউট ছবিটিকে সর্বকালের দ্বিতীয় সেরা রূপকথার সিনেমা হিসেবে আখ্যায়িত করেছে।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* 
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০০১-এর চলচ্চিত্র
বিষয়শ্রেণী:২০০০-এর দশকের ধারাবাহিক চলচ্চিত্র
বিষয়শ্রেণী:২০০০-এর দশকের রোমাঞ্চকর চলচ্চিত্র
বিষয়শ্রেণী:রূপকথার চলচ্চিত্র
বিষয়শ্রেণী:পিটার জ্যাকসন পরিচালিত চলচ্চিত্র
বিষয়শ্রেণী:পিটার জ্যাকসনের চিত্রনাট্য
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন ধারাবাহিক চলচ্চিত্র
বিষয়শ্রেণী:মার্কিন মহাকাব্যিক চলচ্চিত্র
বিষয়শ্রেণী:মার্কিন রোমাঞ্চকর চলচ্চিত্র
বিষয়শ্রেণী:শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ ভিজুয়াল ইফেক্টসের জন্য একাডেমি পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ মৌলিক সুরের জন্য একাডেমি পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:নিউজিল্যান্ডে ধারণকৃত চলচ্চিত্র
বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
এরিন ব্রকোভিচ (চলচ্চিত্র)

**এরিন ব্রকোভিচ** (ইংরেজি ভাষায়: Erin Brockovich) স্টিভেন সোডারবার্গ পরিচালিত মার্কিন চলচ্চিত্র যা ২০০০ সালে মুক্তি পায়। মার্কিন যুক্তরাষ্ট্রের পশ্চিম উপকূলের বৈদ্যুতিক শক্তির বৃহৎ কোম্পানি প্যাসিফিক গ্যাস অ্যান্ড ইলেকট্রিক কোম্পানির বিরুদ্ধে এরিন ব্রকোভিচের আইনি লড়াইয়ের সত্য কাহিনীর উপর ভিত্তি করে চলচ্চিত্রটি তৈরি করা হয়েছে। ব্রকোভিচ চরিত্রে অভিনয় করেছেন জুলিয়া রবার্টস। উল্লেখ্য জুলিয়া রবার্টস এই চরিত্রে অবিনয় করার জন্য সেরা অভিনেত্রী হিসেবে একাডেমি পুরস্কার অর্জন করেন। ছবিতে সত্যিকারের এরিন ব্রকোভিচ "জুলিয়া" নামের ওয়েট্রেস হিসেবে কয়েক সেকেন্ডের জন্য অভিনয় করেন যাকে ক্যামিও বলা যেতে পারে। ব্রকোভিচ বলেছেন, ছবির সাথে বাস্তবের মিল শতকরা ৯৮ ভাগ। খুব সামান্যই পরিবর্তন করা হয়েছে এতে।

## প্রতিক্রিয়া
ছবিটি সমালোচকদের কাছে বিপুল প্রশংসিত হয়েছে। দর্শকদের কাছেও বেশ জনপ্রিয়তা অর্জন করেছে। ২০০০ সালের ১৯শে মার্চ থেকে ২৬শে মার্চ পর্যন্ত মার্কিন বক্স-অফিসে প্রথম স্থান অধিকার করে ছিল এই সিনেমা। ৫১ মিলিয়ন ডলার বাজেটের এই সিনেমা থেকে মোট আয় হয়েছে প্রায় ২৫৬ মিলিয়ন ডলার। রিভিউ সংগ্রাহক ওয়েবসাইট রটেন টম্যাটোস-এ এর রেটিং ৮৩%, অর্থাৎ শতকরা ৮৩ জন সমালোচকই প্রশংসা করেছেন।

## তথ্যসূত্র

## বহিঃসংযোগ

* Official movie site
* Erin Brockovich-Ellis' official site
* 

বিষয়শ্রেণী:২০০০-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:জীবনীমূলক চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:নারীবাদী চলচ্চিত্র
বিষয়শ্রেণী:স্টিভেন সোডারবার্গ পরিচালিত চলচ্চিত্র
বিষয়শ্রেণী:কলাম্বিয়া পিকচার্‌সের চলচ্চিত্র
বিষয়শ্রেণী:ইউনিভার্সাল পিকচার্সের চলচ্চিত্র
বিষয়শ্রেণী:পরিবেশগত চলচ্চিত্র
বিষয়শ্রেণী:মার্কিন আইনি নাট্য চলচ্চিত্র
বিষয়শ্রেণী:আইনজীবী সম্পর্কে চলচ্চিত্র
বিষয়শ্রেণী:ক্যালিফোর্নিয়ার পটভূমিতে চলচ্চিত্র
বিষয়শ্রেণী:মার্কিন জীবনীমূলক নাট্য চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন নারীবাদী চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:১৯৯৩-এর পটভূমিতে চলচ্চিত্র
বিষয়শ্রেণী:ক্যালিফোর্নিয়ায় ধারণকৃত চলচ্চিত্র
বিষয়শ্রেণী:সক্রিয়কর্মী সম্পর্কে চলচ্চিত্র
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
অগাস্টা, মেইন

**অগাস্টা** () মার্কিন যুক্তরাষ্ট্রের অঙ্গরাজ্য মেইনের রাজধানী। একই সাথে এটি কেনেবেক কাউন্টির কেন্দ্রীয় শহর। শহরটি মেইনের দক্ষিণ-পশ্চিম অংশে কেনেবেক নদীর তীরে অবস্থিত। এখান প্রায় ২৪ হাজার লোকের বাস। এখানে তুলা, বস্ত্র, কাঠ, কাগজের দ্রব্য, কম্পিউটার দ্রব্য এবং ইস্পাতের কারখানা আছে।

অগাস্টার দর্শনীয় স্থানের মধ্যে চার্লস বুলফিঞ্চের নকশাকৃত ও ১৮৩২ সালে নির্মিত স্টেট হাউস, ১৭৫৪ সালে নির্মিত ও বর্তমানে জাদুঘরে পরিণত ফোর্ট ওয়েস্টার্ন, রাজনীতিবিদ জেমস ব্লেইনের প্রাক্তন বাসভবন ও বর্তমান একজেকেটিভ ম্যানশন, এবং মেইন অঙ্গরাজ্য জাদুঘর উল্লেখযোগ্য। এখানে ১৯৬৫ সালে প্রতিষ্ঠিত ইউনিভার্সিটি অভ মেইন অ্যাট অগাস্টা অবস্থিত। শহরের কাছে বেলগ্রেড হ্রদগুলি অবকাশ যাপনের কেন্দ্র।

১৬২৮ সালে ম্যাসাচুসেটসের প্লিমাথ উপনিবেশের সদস্যরা একটি বাণিজ্যকেন্দ্র হিসেবে এখানে একটি লোকালয় স্থাপন করেন। ফরাসি ও আদিবাসী আমেরিকানদের সাথে যুদ্ধের (১৭৫৪-১৭৬৩) সময় প্রথম স্থায়ী দালান হিসেবে ফোর্ট ওয়েস্টার্ন নির্মাণ করা হয়। মার্কিন বিপ্লবের সময় (১৭৭৫-১৭৮৩) এখানে জেনারেল বেনেডিক্ট আর্নল্ড প্রায় ১১০০ সৈন্য জড়ো করেন এবং কেবেকে অবস্থিত ব্রিটিশদের বিরুদ্ধে লড়াইয়ে এদের পরিচালনা করেন, যদিও তার অভিযান সফল হয়নি। অগাস্তা অতীতে কুসিনক (১৬২৫-১৭৭১), হ্যালোওয়েল (১৭৭১-১৭৯৭) এবং হ্যারিংটন (১৭৯৭) নামে পরিচিত ছিল। ১৭৯৭ সালের শেষের দিকে বর্তমান অগাস্টা নামটি প্রদান করা হয়। মার্কিন বিপ্লবের সেনা এবং মার্কিন কংগ্রেসে মেইনের প্রতিনিধি হেনরি ডিয়ারবর্নের কন্যা পামেলা অগাস্টা ডিয়ারবর্নের সম্মানে এই নামকরণ করা হয়। ১৮৩২ সালে মেইনের রাজধানী পোর্টল্যান্ড থেকে অগাস্টায় স্থানান্তর করা হয়। ১৮৪৯ সালে এটি বড়ো শহর হিসেবে নথিভুক্ত হয়।

বিষয়শ্রেণী:মেইনের শহর
ককবরক ভাষা

থাম্ব|ককবরক ভাষা

**ককবরক ভাষা** (**তিপ্রাকক** বা **ত্রিপুরি** ভাষা নামেও পরিচিত) ভারতের ত্রিপুরা অঙ্গরাজ্য এবং পার্শ্ববর্তী বাংলাদেশে বসবাসরত ত্রিপুরি জাতির লোকদের মাতৃভাষা। ককবরক শব্দটি দুইটি অংশ নিয়ে গঠিত। কক অর্থ "ভাষা" আর বরক অর্থ "মানুষ", বিশেষিত অর্থে ত্রিপুরি জাতির মানুষ; অর্থাৎ ককবরক কথাটির অর্থ ত্রিপুরি মানুষের ভাষা।

## ইতিহাস
ককবরক ভাষাটি বিভিন্ন রূপে ১ম শতাব্দী থেকেই এই অঞ্চলে প্রচলিত। ঐ শতকে ত্রিপুরার রাজাদের ইতিহাস লিখিত আকারে প্রথম সংরক্ষণ করা শুরু হয়। যে লিপিতে ককবরক ভাষাটি লেখা হত, তার নাম কোলোমা লিপি। ত্রিপুরার রাজাদের কাহিনী *রাজরত্নকর* নামের গ্রন্থে লিপিবদ্ধ করা হয়। বইটি আদিতে দুর্লবেন্দ্র চোনতাই কোলোমা লিপি ব্যবহার করে ককবরক ভাষাতে রচনা করেছিলেন।

পরবর্তীতে শুক্রেশ্বর ও বাণেশ্বর নামের দুই ব্রাহ্মণ গ্রন্থটিকে প্রথমে সংস্কৃত ভাষায় ও পরে ১৪শ শতকে বাংলা ভাষায় অনুবাদ করেন। ককবরক ভাষায় লেখা আদিগ্রন্থটির আজ আর কোনও অস্তিত্ব নেই। ১৪শ শতক থেকে ২০শ শতক পর্যন্ত ককবরক ভাষাকে স্থানীয় মানুষের মুখের ভাষায় পর্যবসিত করা হয় এবং বাংলা ভাষাকে ত্রিপুরার রাজদরবারের ভাষা বানানো হয়।

১৯৭৯ সালে ককবরক ভাষাকে ভারতের ত্রিপুরা অঙ্গরাজ্যের সরকারি ভাষার স্বীকৃতি দেওয়া হয়। বর্তমানে এটিকে ভারতের একটি জাতীয় ভাষার মর্যাদা দেওয়া হবে কি না, তা নিয়ে বিতর্ক চলছে।

## বই প্রকাশ
বাংলাদেশে ২০২২ সালের ১৫ সেপ্টেম্বর বাংলা বর্ণমালায় ত্রিপুরা সম্প্রদায়ের মাতৃভাষা ককবরক ভাষার প্রথম বই প্রকাশ করা হয় কুমিল্লায়। পূর্বে ইংরেজি বর্ণমালায় ককবরক ভাষার বই ছিল। বাংলা বর্ণমালায় এই প্রথম এ ভাষার বই প্রকাশিত হল।

**নমুনা :** 'আং বাংলাদেশ ন হামজাগু’ (আমি বাংলাদেশকে ভালোবাসি)।

## আরও দেখুন
* ককবরক দিবস
## তথ্যসূত্র

## বহিঃসংযোগ
* ককবরক ভাষার উপর এথনোলগের রিপোর্ট

বিষয়শ্রেণী:ত্রিপুরী সংস্কৃতি
বিষয়শ্রেণী:তিব্বতি-বর্মী ভাষা
বিষয়শ্রেণী:ভারতের ভাষা
বিষয়শ্রেণী:বাংলাদেশের ভাষা
বিষয়শ্রেণী:ককবরক
বিষয়শ্রেণী:আসামের ভাষা
বিষয়শ্রেণী:মিজোরামের ভাষা
বিষয়শ্রেণী:মিয়ানমারের ভাষা
বিষয়শ্রেণী:ত্রিপুরার ভাষা
বিষয়শ্রেণী:পশ্চিমবঙ্গের ভাষা
উচ্চ-কর্মদক্ষতা কম্পিউটিং

থাম্ব|উচ্চ-কর্মদক্ষতা কম্পিউটিং সেন্টার
**উচ্চ-কর্মদক্ষতা কম্পিউটিং** () বলতে সুপারকম্পিউটার এবং কম্পিউটার গুচ্ছ ব্যবহার করে উচ্চতর কম্পিউটিং সমস্যা সমাধান করাকে বোঝায়। বর্তমানে যেসমস্ত কম্পিউটার ব্যবস্থার কর্মদক্ষতা টেরাফ্লপ্‌স এককে অর্থাৎ সেকেন্ডে ১০১২ টি ভাসমান বিন্দু অপারেশনের ক্ষমতার এককে গণনা করা হয়, সেইগুলিকে উচ্চ-কর্মদক্ষতাবিশিষ্ট কম্পিউটার গণ্য করা হয়।

উচ্চ-কর্মদক্ষতা কম্পিউটিঙের ধারণা মূলত বৈজ্ঞানিক গবেষণার সাথে সম্পর্কিত। এ সংক্রান্ত আরও একটি পরিভাষা "উচ্চ-কর্মদক্ষতা কারগরি কম্পিউটিং"-এর (High-performance technical computing বা HPTC) মাধ্যমে সাধারণত প্রকৌশলবিদ্যায় ব্যবহৃত গুচ্ছ-ভিত্তিক কম্পিউটিঙের ব্যবহারকে বোঝানো হয়। সম্প্রতি ডাটা ওয়্যারহাউস বা তথ্যগুদাম, লাইন-অভ-বিজনেস অ্যাপ্লিকেশন, এবং ট্রানজ্যাকশন প্রক্রিয়াকরণ, ইত্যাদি ব্যবসায়িক ক্ষেত্রে উচ্চ-কর্মদক্ষতা কম্পিউটিং প্রয়োগ করা হচ্ছে।

উচ্চ-কর্মদক্ষতা কম্পিউটিং কথাটি সুপারকম্পিউটিং পরিভাষাটির পরে উদ্ভাবন করা হয়েছে। কখনো কখনো দুটো একই অর্থে প্রয়োগ করা হয়। তবে অন্যান্য ক্ষেত্রে সুপারকম্পিউটিং বলতে উচ্চ-কর্মদক্ষতা কম্পিউটিং-এর একটি শক্তিশালী উপসেটকে বোঝানো হয়।

## বহিঃসংযোগ
* শীর্ষ ৫০০ সুপারকম্পিউটার
* HPCwire.com Leading Source for Global News and Information Covering the Ecosystem of High Productivity Computing
* OpenSolarisHPC OpenSolaris in High Performance Computing
* High Performance Computing (HPC) NVIDIA Tesla Technology
* LinuxHPC.org Linux High Performance Computing and Clustering Portal
* WinHPC.org  Windows High Performance Computing and Clustering Portal
* Cluster Builder
* Rocks Clusters Open-Source High Performance Linux Clusters
* Infiscale Cluster Portal. Free GPL HPC Solutions
* Dell High Performance Computing Center
* Sun Grid Engine open source batch-queuing system, supported by Sun Microsystems
* Sun HPC Community Portal Information sharing and collaboration on HPC related topics
* A manufacturer of MIPS-based clusters
* TORQUE Resource Manager
* Project Kusu GPLv2.0 HPC Cluster Toolkit
* Degree Project about best alternatives to implement HPC Cluster
* SuperComputingOnline.com Homepage for the World′s High-Performance Computing, Networking & Storage Professionals
* HPCCommunity.org HPC Community Discussion for various High Performance Computing related Projects

বিষয়শ্রেণী:প্যারালাল কম্পিউটিং
ভবানীপুর (কলকাতা)

**ভবানীপুর** দক্ষিণ কলকাতা শহরের একটি প্রাচীনতম অঞ্চল। এটি আচার্য জগদীশচন্দ্র বসু রোড-এর দক্ষিণে অবস্থিত এবং বালিগঞ্জের পর দক্ষিণ কলকাতার সর্ববৃহৎ লোকালয়।

## চিকিৎসা সুবিধা

* শেঠ সুখলাল কর্ণনী মেমোরিয়াল(SSKM) হাসপাতাল
* গুরু তেগ বাহাদুর এমএসসি হাসপাতাল
* বাঙ্গুর ইনস্টিটিউট অফ নিউরোসায়েন্সেস
* শম্ভুনাথ পণ্ডিত হাসপাতাল
* চিত্তরঞ্জন ন্যাশনাল ক্যান্সার ইনস্টিটিউট
* চিত্তরঞ্জন শিশু সদন

## শিক্ষা প্রতিষ্ঠান
*আশুতোষ কলেজ, এস পি মুখার্জী রোড
* ভবানীপুর এডুকেশন সোসাইটি কলেজ, এলগিন রোড
* বেলতলা বালিকা বিদ্যালয়, বেলতলা রোড
* গোখলে মেমোরিয়াল স্কুল, হরিশ মুখার্জী রোড
* বেলমন্দির, রাজা রামমোহন রায় রোড
* সাউথ সাবার্বান স্কুল (প্রধান)
* ইউনাইটেড মিশনারি বালিকা উচ্চ বিদ্যালয়, মুখার্জী রোড
* মিত্র ইনস্টিটিউশন, হরিশ মুখার্জী রোড
* হার্টলির উচ্চ/প্রাঃ. স্কুল, শরৎচন্দ্র বসু রোড
* ক্যাথিড্রাল মিশন হাই স্কুল, এলগিন রোড
* দক্ষিণ কলকাতা বালিকা বিদ্যালয়
* দক্ষিণ কলকাতা মহিলা কলেজ
* খালসা উচ্চ বিদ্যালয়
* আচার্য জগদীশ চন্দ্র বসু কলেজ
* স্যার রমেশ চন্দ্র মিত্র বালিকা (উচ্চ) বিদ্যালয়

## দর্শনীয় স্থান

* ক্যালকাটা ক্লাব - ১৯০৭ সালে প্রতিষ্ঠিত 
* সাউথ ক্লাব - ১৯২০ সালে প্রতিষ্ঠিত কলকাতার প্রিমিয়ার টেনিস ক্লাব
* আশুতোষ মুখোপাধ্যায়ের বাড়ি
* নেতাজি ভবন, এলগিন রোড
* সত্যজিৎ রায়ের ভাড়া বাড়ি
* গিরিশ মুখার্জী রোডে উত্তম কুমারের বাড়ি
* স্বামী নারায়ণ মন্দির
* লক্ষ্মী নারায়ণ মন্দির
* নর্দার্ন পার্ক

## যোগাযোগ
কলকাতা মেট্রো লাইন ১ এই অঞ্চলের ওপর দিয়ে গিয়েছে। এখানে ৩টি স্টেশন রয়েছে। রবীন্দ্রসদন মেট্রো স্টেশন, নেতাজি ভবন মেট্রো স্টেশন ও যতীন দাস পার্ক মেট্রো স্টেশন।

## উল্লেখযোগ্য বাসিন্দা

*সুভাষচন্দ্র বসু, স্বাধীনতার নেতা
*সত্যজিৎ রায়, চলচ্চিত্র পরিচালক
*চিত্তরঞ্জন দাশ, রাজনীতিবিদ
*উত্তম কুমার, চলচ্চিত্র অভিনেতা
*তরুণ কুমার, চলচ্চিত্র অভিনেতা
*আশুতোষ মুখোপাধ্যায়, শিক্ষাবিদ
*শ্যামাপ্রসাদ মুখোপাধ্যায়, রাজনীতিবিদ
*প্রেমেন্দ্র মিত্র, লেখক
*সিদ্ধার্থশঙ্কর রায়, রাজনীতিবিদ
*মমতা বন্দ্যোপাধ্যায়, রাজনীতিবিদ
* বিজন ভট্টাচার্য, নাট্যব্যক্তিত্ব
* রঞ্জিত মল্লিক, চলচ্চিত্র অভিনেতা
* হেমন্ত মুখোপাধ্যায়, কণ্ঠশিল্পী

## তথ্যসূত্র

## বহিঃসংযোগ

বিষয়শ্রেণী:দক্ষিণ কলকাতার পাড়া
বিষয়শ্রেণী:কলকাতার পাড়া
গুয়াতেমালার রাজনীতি

গুয়াতেমালার সরকারব্যবস্থায় ঐতিহাসিকভাবে নির্বাহী শাখার কর্মকর্তারা আধিপত্য বিস্তার করেছেন। অনেক সময় সেনাবাহিনী বড় ভূমিকা রেখেছে। দেশটি ২২টি ডিপার্টমেন্টে বিভক্ত। ডিপার্টমেন্টের প্রধানেরা রাষ্ট্রপতি দ্বারা নিযুক্ত হন এবং একসময় বেশ ক্ষমতাশালী ছিলেন। ১৯৪৫ সালে বিপ্লবোত্তর কালে প্রণীত সংবিধানে স্থানীয় সরকারগুলিকে ক্ষমতা দেয়া হয়। কিন্তু ১৯৫৪ সাল থেকে সিআইএ পরিচালিত প্রাসাদ বিপ্লবের পর সামরিক শাসন প্রতিষ্ঠিত হয়। তার পর গণতন্ত্রের ক্ষতি হয়।

বর্তমান সংবিধানটি ১৯৮৫ সালের ৩১শে মে প্রণীত হয় এবং ১৯৮৬ সালের ১৪ই জানুয়ারি থেকে কার্যকর করা হয়। এটিতে গুয়াতেমালায় একটি প্রতিনিধিত্বমূলক গণতন্ত্র প্রতিষ্ঠা করা হয়েছে এবং তিনটি শাখায় ভাগ করা হয়েছে – নির্বাহী, আইন প্রণয়নকারী এবং বিচার। এছাড়াও একটি স্বায়ত্বশাসিত সুপ্রিম নির্বাচনী ট্রাইবুনাল আছে। ১৮ বছর বা তদুর্ধ্ব বয়সের সব নাগরিক ভোট দিতে পারেন। ১৯৯৩ সালের মে মাসে রাষ্ট্রপতি হোর্হে সেররানো এলিয়াস একনায়ক হিসেবে ক্ষমতা দখলের ব্যর্থ চেষ্টা চালান। এরপর ১৯৯৪ সালে সংবিধানে অনেকগুলি সংশোধনী যোগ করা হয়।

বিষয়শ্রেণী:গুয়াতেমালা
বিষয়শ্রেণী:উত্তর আমেরিকার রাজনীতি
বিষয়শ্রেণী:দেশ অনুযায়ী রাজনীতি
রিও গ্রান্দে দে সান্তিয়াগো

**রিও গ্রান্দে দে সান্তিয়াগো** (স্পেনীয় ভাষায়: Río Grande de Santiago) পশ্চিম মধ্য মেক্সিকোর একটি নদী। লের্মা নদীর সাথে মিলে এটি মেক্সিকোর দীর্ঘতম নদীব্যবস্থা গঠন করেছে। নদীটি মেক্সিকোর হালিস্কো রাজ্যের চাপালা হ্রদে উৎপত্তি লাভ করে ৫৪৭ কিলোমিটার ধরে উত্তর-পশ্চিমে প্রবাহিত হয়ে নায়ারিত রাজ্যের সান ব্লাস শহরের কাছে প্রশান্ত মহাসাগরে পতিত হয়েছে। হালিস্কো রাজ্যে নদীটির উপর একটি বিখ্যাত জলপ্রপাত আছে, যার নাম হুয়ানাকাৎলান। নদীটি নৌপরিবহনের উপযোগী নয়, তবে এটি সেচ কাজে ও জলবিদ্যুৎ উৎপাদনে ব্যবহার করা হয়।

## তথ্যসূত্র

বিষয়শ্রেণী:মেক্সিকোর নদী
আরকানসাস নদী

**আরকানসাস নদী** () পশ্চিমাঞ্চলীয় মার্কিন যুক্তরাষ্ট্রের একটি নদী। এটি মিসিসিপি নদীর একটি প্রধান উপনদী। এর দৈর্ঘ প্রায় ১৪৬৯ মাইল (২৩৬৪ কিমি), এটি মার্কিন যুক্তরাষ্ট্রের ষষ্ঠ দীর্ঘতম নদী। নদীটি কলরাডো অঙ্গরাজ্যের মধ্যভাগে রকি পর্বতমালার সাওয়াচ পর্বতশ্রেণীতে সমুদ্র সমতল থেকে ৪২৭০ মিটার উঁচুতে উৎপত্তি লাভ করেছে। এরপর এটি মোটামুটি পূর্ব দিকে শিলাস্তর ও রয়াল জর্জ গিরিখাতের উপর দিয়ে খরস্রোতে প্রবাহিত হয়ে ক্যানসাস অঙ্গরাজ্যের সমভূমিতে এসে প্রশস্ত আকার ধারণ করেছে। ওকলাহোমা অঙ্গরাজ্যে প্রবেশ করার পর নদীটিতে সিমারোন ও ক্যানাডিয়ান উপনদীর পানি এসে মিলিত হয়েছে। ক্যানসাসে উত্তরমুখী একটি বাঁক ছাড়া নদীটি মূলত দক্ষিণ-পূর্ব দিকেই প্রবাহিত হয়ে আর্কানস' অঙ্গরাজ্যের আর্কানস' শহরের কাছে মিসিসিপি নদীর সাথে মিলিত হয়েছে। আরকানস' নদীর পানির উচ্চতা অত্যন্ত অসম প্রকৃতির। পানি সেচ, বন্যা নিয়ন্ত্রণ এবং জলবিদ্যুৎ উৎপাদনের লক্ষ্যে এর উপর অনেকগুলি বাঁধ নির্মাণ করা হয়েছে। এদের মধ্যে কলরাডোর দক্ষিণ-পূর্ব অংশে ১৯৪৮ সালে নির্মিত জন মার্টিন বাঁধটি অন্যতম। ১৯৭০-এর দশকে আর্কানস' নদী পরিবহন ব্যবস্থা নামের প্রকল্পটি সমাপ্ত হলে নদীটি টালসা, ওকলাহোমা পর্যন্ত নাব্য হয়।

## উচ্চারণ

নদীটির নামের উচ্চারণ রাজ্যভেদে বিভিন্ন ধরনের হয়ে থাকে। সাধারণত নদীটির নাম কানসাসে   উচ্চারিত হয়, কিন্তু কলোরাডো, ওকলাহোমা এবং আর্কানসাসে   উচ্চারিত হয়।

## তথ্যসূত্র

## বহিঃসংযোগ

* Colorado-Kansas Arkansas River Compact
* Friends of the Arkansas River

বিষয়শ্রেণী:আর্কানসাসের নদী
বিষয়শ্রেণী:ক্যানসাসের নদী
বিষয়শ্রেণী:কলোরাডোর নদী
বিষয়শ্রেণী:ওকলাহোমার নদী
বিষয়শ্রেণী:মিসিসিপি নদীর উপনদী
উর্মিয়া হ্রদ

**ঊর্মিয়া হ্রদ** () উত্তর-পশ্চিম ইরানের একটি অগভীর লবণ জল হ্রদ। এটি কাস্পিয়ান সাগরের পশ্চিমে অবস্থিত। এর দৈর্ঘ্য ১৪০ কিলোমিটার, গড় বিস্তার ৪৮ কিলোমিটার এবং এটি পর্বতবেষ্টিত একটি সমতলভূমিতে সমুদ্র সমতল থেকে ১,২০০ মিটার উচ্চতায় অবস্থিত। হ্রদটির চারপাশ অনেকগুলি পার্বত্য নদী এসে পড়েছে। কিন্তু হ্রদটি থেকে কোন জলধারা নির্গত হয়নি। এর ফলে হ্রদটি অত্যন্ত লবণাক্ত এবং এতে কিছু শামুক-ঝিনুক জাতীয় প্রাণী ছাড়া তেমন কোন জলজ জীবের বসতি নেই। হ্রদটি বহু বছর ধরে শুকিয়ে ছোট হয়ে আসছে এবং কাদাময় ভূমিতে পরিণত হচ্ছে।

## নামকরণ
ইন্দো-ইরানীয় ভাষাপরিবার-এ উর্মিয়া শব্দের অর্থ ভারসাম্যহীন, তরঙ্গায়িত। মনে করা হয় এর থেকেই নামের উৎপত্তি। স্থানীয় ইরানি ভাষায় এর নাম **দরিয়াচি য়ে উরুমিয়ে** ।

## ঐতিহাসিক গুরুত্ব
১৬০৪ সালে এখানে উর্মিয়ার যুদ্ধ সংঘটিত হয় ইরানের সাফাভিদ সাম্রাজ্যের প্রথম আব্বাস-এর সাথে উসমানীয় সাম্রাজ্য-এর প্রথম আহমেদ-এর । যুদ্ধে সাফাভিদ সাম্রাজ্য জয় পায়।

## বাস্তুতন্ত্র
১৯৬৭ সাল থেকে এই হ্রদটি ইরান সরকারের বিশেষ রক্ষণাবেক্ষণের আওতাধীনে আছে। যেহেতু হ্রদের জলের কোনো নির্গমনপথ নেই, তাই এর জল প্রচণ্ড লবণাক্ত। বিখ্যাত লবণাক্ত হ্রদ মৃত সাগরের (ডেড সি) তুলনায় যা প্রায় এক-চতুর্থাংশ। শীতের শেষে এই লবণাক্ততার পরিমাণ ৮ শতাংশে নেমে আসলেও হেমন্তের শুরুতে তা বেড়ে দাঁড়ায় প্রায় ২৬ শতাংশ পর্যন্ত। হ্রদের লবণাক্ততার উৎস হিসেবে বিভিন্ন সোডিয়াম এবং সালফার লবণের সন্ধান পাওয়া গিয়েছে।

লবণাক্ততার ফলে এই হ্রদের জীববৈচিত্র্য অন্যান্য হ্রদের তুলনায় কিছুটা ভিন্ন। লবণাক্ত পরিবেশে বেঁচে থাকার উপযোগী বিভিন্ন প্রজাতির প্রাণী এবং অণুজীব ব্যতীত অন্য কোনো জীবই এখানে টিকে থাকতে পারে না। শেলড্রে, ফ্ল্যামিঙ্গো এবং পেলিকানসহ বেশ কিছু প্রজাতির পাখি শীতকালে এই অঞ্চলে অতিথি পাখি হিসেবে পরিভ্রমণ করে।

## দর্শনীয় স্থান
এই হ্রদে বেশ কিছু জাতীয় পার্ক রয়েছে যা ইরানের পরিবেশ অধিদফতর কর্তৃক সংরক্ষিত।

## তথ্যসূত্র

বিষয়শ্রেণী:ইরানের হ্রদ
বিষয়শ্রেণী:এশিয়ার লবণাক্ত হ্রদ
বিষয়শ্রেণী:সঙ্কুচিত হ্রদ
মান্নার উপসাগর

**মান্নার উপসাগর** (,,) ভারত মহাসাগরের একটি অংশ। এটি ভারত ও শ্রীলঙ্কার মধ্যখানে পূর্ব-পশ্চিমে প্রসারিত। এর প্রস্থ ১৬০ থেকে ২০০ কিলোমিটার। এই উপসাগরে ভারত থেকে তামব্রাপামি নদী এবং শ্রীলঙ্কা থেকে আরুভি আরু নদী এসে পড়েছে।

## তথ্যসূত্র

বিষয়শ্রেণী:ভারত মহাসাগরের ভূবেষ্টিত উপসাগর
বিষয়শ্রেণী:শ্রীলঙ্কার ভূগোল
বিষয়শ্রেণী:মান্নার উপসাগর
বিষয়শ্রেণী:করমণ্ডল উপকূল
বিষয়শ্রেণী:ভারতের ভূবেষ্টিত উপসাগর
রিও গ্রান্দে

**রিও গ্রান্দে** বা **রিও ব্রাভো** উত্তর আমেরিকার একটি নদী। এটি মার্কিন যুক্তরাষ্ট্রের কলোরাডো অঙ্গরাজ্যের দক্ষিণ-পশ্চিম অংশে সান হুয়ান পর্বতমালায় উৎপত্তি লাভ করে মোটামুটি দক্ষিণ-পূর্ব দিকে প্রবাহিত হয়ে প্রথমে নিউ মেক্সিকো অঙ্গরাজ্যে প্রবেশ করেছে এবং তার পর টেক্সাস অঙ্গরাজ্য ও মেক্সিকোর মধ্যে প্রায় ২১০০ কিলোমিটার দীর্ঘ সীমানা নির্ধারণ করেছে। শেষ পর্যন্ত এটি টেক্সাসের ব্রাউনসভিল শহরের কাছে মেক্সিকো উপসাগরে পতিত হয়েছে। রিও গ্রান্দের মোট দৈর্ঘ্য প্রায় ৩,১০০ কিলোমিটার। এটি উত্তর আমেরিকার দীর্ঘতম নদীগুলির একটি, কিন্তু অগভীর বলে বাণিজ্যিক নৌপরিবহনের উপযোগী নয়। স্পেনীয়রা ১৫৪০ সালে এখানে পদার্পণের আগে আদিবাসী আমেরিকানেরা নদীটিকে সেচ কাজের জন্য ব্যবহার করত। বর্তমানে নদীটিকে কেন্দ্র করে প্রধান সেচ প্রকল্পগুলি নিউ মেক্সিকো অঙ্গরাজ্যের এলিফ্যান্ট বিউট এবং কাবাল্লো জলাধারগুলিতে অবস্থিত। নদীর পানি সেচ করে এর অববাহিকায় যেসব ফসল ফলানো হয়, তাদের মধ্যে আছে তুলা, লেবু জাতীয় ফল, এবং বিভিন্ন সব্জি। মেক্সিকোতে নদীটি রিও ব্রাভো নামে পরিচিত।

## তথ্যসূত্র

বিষয়শ্রেণী:রিও গ্রান্দে
বিষয়শ্রেণী:উত্তর আমেরিকার আন্তর্জাতিক নদী
বিষয়শ্রেণী:কলোরাডোর নদী
বিষয়শ্রেণী:নিউ মেক্সিকোর নদী
বিষয়শ্রেণী:টেক্সাসের নদী
বিষয়শ্রেণী:আমেরিকান ঐতিহ্যবাহী নদী
বিষয়শ্রেণী:মেক্সিকো উপসাগরের জল নিষ্কাশন অববাহিকা
বিষয়শ্রেণী:চিহুয়াহুয়ার নদী (রাজ্য)
বিষয়শ্রেণী:কোহুইলার নদী
বিষয়শ্রেণী:তামৌলিপাসের নদী
বিষয়শ্রেণী:লারেডোর ভূগোল, টেক্সাস
বিষয়শ্রেণী:মেক্সিকান মালভূমি
বিষয়শ্রেণী:মেক্সিকো–যুক্তরাষ্ট্র সীমান্ত
বিষয়শ্রেণী:নিউ মেক্সিকোর সীমানা
বিষয়শ্রেণী:টেক্সাসের সীমানা
বিষয়শ্রেণী:দক্ষিণ-পশ্চিম যুক্তরাষ্ট্র
বিষয়শ্রেণী:মেক্সিকোর নদী
বিষয়শ্রেণী:বার্নালিলো কাউন্টির নদী, নিউ মেক্সিকো
বিষয়শ্রেণী:কোনেজোস কাউন্টির নদী, কলোরাডো
বিষয়শ্রেণী:এল পাসো কাউন্টির জলাশয়, টেক্সাস
বিষয়শ্রেণী:হিডালগো কাউন্টির জলাশয়, টেক্সাস
বিষয়শ্রেণী:প্রেসিডিও কাউন্টির জলাশয়, টেক্সাস
বিষয়শ্রেণী:হাডস্পেথ কাউন্টির জলাশয়, টেক্সাস
বিষয়শ্রেণী:জেফ ডেভিস কাউন্টির জলাশয়, টেক্সাস
বিষয়শ্রেণী:ব্রুস্টার কাউন্টির জলাশয়, টেক্সাসে
বিষয়শ্রেণী:টেরেল কাউন্টির জলাশয়, টেক্সাস
বিষয়শ্রেণী:ভাল ভার্দে কাউন্টির নদী, টেক্সাস
বিষয়শ্রেণী:কিনি কাউন্টির নদী, টেক্সাস
বিষয়শ্রেণী:ম্যাভারিক কাউন্টির জলাশয়, টেক্সাস
বিষয়শ্রেণী:ওয়েব কাউন্টির জলাশয়, টেক্সাস
বিষয়শ্রেণী:জাপাতা কাউন্টির জলাশয়, টেক্সাস
বিষয়শ্রেণী:স্টার কাউন্টির জলাশয়, টেক্সাস
বিষয়শ্রেণী:ক্যামেরন কাউন্টির জলাশয়, টেক্সাস
বিষয়শ্রেণী:ডোনা আনা কাউন্টির নদী, নিউ মেক্সিকো
বিষয়শ্রেণী:সিয়েরা কাউন্টির নদী, নিউ মেক্সিকো
বিষয়শ্রেণী:রিও আরিবা কাউন্টির নদী, নিউ মেক্সিকো
বিষয়শ্রেণী:স্যান্ডোভাল কাউন্টির নদী, নিউ মেক্সিকো
বিষয়শ্রেণী:সান্তা ফে কাউন্টির নদী, নিউ মেক্সিকো
বিষয়শ্রেণী:ভ্যালেন্সিয়া কাউন্টির নদী, নিউ মেক্সিকো
বিষয়শ্রেণী:আন্তঃসীমান্ত নদী
ব্যাফিন দ্বীপ

**ব্যাফিন দ্বীপ** () উত্তর-পূর্ব কানাডার নুনাভুত প্রদেশের একটি দ্বীপ। এটির পূর্বে ব্যাফিন উপসাগর ও ডেভিস প্রণালী, দক্ষিণে হাডসন প্রণালী, পশ্চিমে ফক্স বেসিন ও বুথিয়া উপসাগর। এটি কানাডার বৃহত্তম দ্বীপ এবং বিশ্বের পঞ্চম বৃহত্তম দ্বীপ। ব্যাফিন দ্বীপের দৈর্ঘ্য প্রায় ১,৫০০ কিলোমিটার এবং আয়তন ৫০৭,৪৫১ বর্গকিলোমিটার। দ্বীপটি উত্তর কেবেক, ল্যাব্রাডর এবং নিউফাউন্ডল্যান্ডের ভূমিরই একটি সম্প্রসারণ। এর পূর্ব উপকূল অত্যন্ত ক্ষতবিক্ষত; এখানে অনেক ফিয়র্ড আছে। এর মধ্যভাগে রয়েছে বরফাবৃত পর্বতমালা যার উচ্চতা ২০৫৭ মিটার পর্যন্ত হতে পারে। দ্বীপটির জলবায়ু মেরুদেশীয়। এটি বৃক্ষহীন। এখানে অনেক সুপেয় পানির হ্রদ আছে। এখানে প্রতি বছর লক্ষ লক্ষ পাখি বাসা গাড়তে আসে। ব্যাফিন দ্বীপের আশেপাশের জলজ জীবন বিচিত্র। এখানে নারহোয়াল, ওয়ালরাস, বেলুগা এবং হার্প সিলমাছ বাস করে।

ব্যাফিন দ্বীপের খনিগুলিতে সীসা, দস্তা এবং রূপা পাওয়া যায়। দ্বীপটিতে জনবসতি খুবই কম। মূলত ইনুইট জাতির লোকেরা এখানে বসবাস করে। ইকালুইত শহরটি বৃহত্তম লোকালয়; শহরটির জনসংখ্যা প্রায় ৩০০০। ব্রিটিশ নাবিক উইলিয়াম ব্যাফিন ১৬১৬ সালে দ্বীপটির দেখা পান। তার নামে এটির নামকরণ করা হয়েছে।

বিষয়শ্রেণী:কানাডীয় উত্তর মেরুদেশীয় দ্বীপ
গৌরগোবিন্দ রায়

**গৌরগোবিন্দ রায়**, উপাধ্যায়, (জন্ম: ১৮৪১ - মৃত্যু: ১৯১২) একজন গ্রন্থকার, ব্রাহ্মধর্মের উল্লেখযোগ্য ব্যক্তিত্ব এবং পত্রিকা সম্পাদক।

গৌরগোবিন্দ রায় বর্তমান বাংলাদেশের পাবনার ঘোড়াচরার নিবাসী ছিলেন । তার পিতার নাম গৌরমোহন । তার খুল্লতাত তাকে পোষ্যপুত্র নিয়েছিলেন । তিনি রংপুর হাইস্কুলে এন্ট্রান্স পর্যন্ত পড়েন । তারপর সংস্কৃত এবং ফারসী এবং এক মুসলমান সাধুর কাছে *দরশ* শিক্ষা করেন ।

## কর্মজীবন
গৌরগোবিন্দ রায় ১৮৬৩ থেকে ১৮৬৬ খ্রিষ্টাব্দ পর্যন্ত পুলিশ বিভাগের সাব-ইন্সপেক্টর ছিলেন । ১৮৬৬ খ্রিষ্টাব্দে চাকরি ছেড়ে তিনি কেশবচন্দ্রের অনুগামী হন ও প্রচারকের ভূমিকা গ্রহণ করেন। ১৮৭৯ খ্রিষ্টাব্দে কেশবচন্দ্র তাকে ধর্মশাস্ত্রের আলোচনা ও ব্যাখ্যার জন্য নিযুক্ত করেন। এবং ১৮৭৬ খ্রিষ্টাব্দে *উপাধ্যায়* উপাধি ও *জ্ঞানশিক্ষার্থী* ব্রত দেন। তিনি আমরণ এই কাজে নিযুক্ত ছিলেন । ব্রাহ্মধর্মের আদর্শবাণী *সুবিশালমিদং বিশ্বং পবিত্রং ব্রাহ্মমন্দিরম* ইত্যাদি শ্লোকটি তারই রচনা ।

*ধর্মতত্ত্ব* পত্রিকার সম্পাদনা এবং ভিক্টোরিয়া বালিকা বিদ্যালয় পরিচালনায় সহযোগিতা করা তার জীবনের অন্যতম উল্লেখযোগ্য কাজ । *শ্রুত প্রকাশ* নামে সংস্কৃত পত্রিকা এবং কেশবচন্দ্রের *নবসংহিতা*, *যোগ*, *জীবনবেদ* ও *ব্রহ্মগীতোপনিষদের* সংস্কৃত অনুবাদ প্রকাশ করেন । তিনি জীবনের শেষ দুই বছর সন্ন্যাস অবলম্বন করেছিলেন ।

তার রচিত উল্লেখযোগ্য সংস্কৃত ও বাংলা গ্রন্থ :
* শ্রীমদ্‌ভগবদ্গীতাসমন্বয়ভাষ্য
* শ্রীমদ্‌ভগদ্গীতা প্রপূর্ত্তি
* বেদান্তসমন্বয়ভাষ্যং
* শ্রীকৃষ্ণের জীবন ও ধর্ম
* আচার্য কেশবচন্দ্র প্রভৃতি

## তথ্যসূত্র

* সংসদ বাঙালি চরিতাভিধান - প্রথম খণ্ড - সংশোধিত চতুর্থ সংস্করন - সাহিত্য সংসদ

বিষয়শ্রেণী:বাঙালি সম্পাদক
বিষয়শ্রেণী:বাংলার নবজাগরণ
বিষয়শ্রেণী:বাঙালি সাহিত্যিক
বিষয়শ্রেণী:১৮৪১-এ জন্ম
বিষয়শ্রেণী:১৯১২-এ মৃত্যু
বিষয়শ্রেণী:১৯শ শতাব্দীর হিন্দু ধর্মগুরু
বিষয়শ্রেণী:ভারতীয় হিন্দু ধর্মপ্রচারক
বদ ম র খহাদ বোর্দ

***বদ ম র খহাদ বোর্দ*** () আব্বাস কিয়ারোস্তামি পরিচালিত ইরানি চলচ্চিত্র যা ১৯৯৯ সালে মুক্তি পায়। ছবির নাম বিখ্যাত ইরানি কবি ফারুগ ফারোখজাদের একটি কবিতা থেকে নেয়া হয়েছে। ১৯৯৯ সালে এই ছবি ভেনিস চলচ্চিত্র উৎসবে গোল্ডেন লায়ন পুরস্কারের জন্য মনোনীত হয়েছিল। এছাড়াও ছবিটি আরও অনেকগুলি পুরস্কার ও মনোনয়ন লাভ করেছিল।

## কাহিনীসূত্র
সাংবাদিক ও নির্মাণ প্রকৌশলীদের একটি দল ইরানের এক কুর্দি গ্রামে যায়, কেউ মারা গেলে সেখানে যেসব আচার অনুষ্ঠান পালিত হয় তা নিয়ে একটি প্রামাণ্য প্রতিবেদন তৈরির জন্য। তারা খবর পেয়েছিল সেখানে এক অতি বৃদ্ধ মুমূর্ষু মহিলা আছেন যিনি অচিরেই মারা যাবেন। তাই তারা গ্রামের এক বাড়িতে উঠে মহিলার মৃত্যুর জন্য অপেক্ষা করতে থাকে। কিন্তু মহিলার মৃত্যু হতে দেরি হতে থাকে। ওদিকে শহর থেকে তাড়াতাড়ি প্রতিবেদন তৈরি করতে বলা হয়। তারা বেশ কিছুদিন গ্রামে থেকে গ্রামের পরিবেশ ও জীবনযাত্রার সাথে অভ্যস্ত হয়ে পড়ে। দলের প্রধান যে ছিল তার জায়গাটি বেশ ভাল লেগে যায়। অনেক নতুন কিছুই তার অভিজ্ঞতায় যোগ হয়। একেবারে শেষ পর্যায়ে সে ছাড়া বাকি সবাই চলে যায়। কারণ তারা মনে করেছিল মহিলা মারা যাবেন না। কিন্তু মহিলা একসময় মারা যান। প্রধান সাংবাদিক লক্ষ্য করেন, জীবনযাত্রা বেশ হলেও মৃত্যুর পর তাদের পালিত আচারানুষ্ঠান প্রতিবেদন তৈরির মত আকর্ষণীয় না।

## প্রাপ্ত পুরস্কারসমূহ
* ভেনিস চলচ্চিত্র উৎসব (১৯৯৯)
** Grand Special Jury Prize (সিলভার লায়ন)
** FIPRESCI Prize
** CinemAvvenire award

## বহিঃসংযোগ
* *[https://web.archive.org/web/20060313140319/http://artsandfaith.com/t100/2005/entry.php?film=9 The Wind Will Carry Us]* is on the Arts & Faith Top100 Spiritually Significant Films list
* 
* Lots of reviews on rottentomatoes.com

বিষয়শ্রেণী:আব্বাস কিয়ারোস্তামি পরিচালিত চলচ্চিত্র
বিষয়শ্রেণী:ইরানি চলচ্চিত্র
বিষয়শ্রেণী:১৯৯৯-এর চলচ্চিত্র
বিষয়শ্রেণী:ফার্সি ভাষার চলচ্চিত্র
বিষয়শ্রেণী:ইরানের পটভূমিতে চলচ্চিত্র
জাপান সাগর

thumb|জাপান সাগরের ভার্কোভস্কি দ্বীপপুঞ্জে সূর্যাস্ত
**জাপান সাগর** (, , , ) প্রশান্ত মহাসাগরের অন্তর্গত একটি সাগর। এটির পূর্বে জাপান এবং পশ্চিমে এশীয় মূল ভূখণ্ড। লা পেরুজ প্রণালী ও তাতার প্রণালী জাপান সাগরকে উত্তরে ওখটস্ক সাগরের সাথে যুক্ত করেছে। ৎসুগার‌্য প্রণালী ও বুঙ্গো প্রণালী সাগরটিকে যথাক্রমে পূর্বে ও দক্ষিণ-পূর্বে প্রশান্ত মহাসাগরের সাথে যুক্ত করেছে। দক্ষিণে কোরিয়া প্রণালী ও ৎসুশিমা প্রণালী সাগরটিকে পূর্ব চীন সাগরের সাথে যুক্ত করেছে। জাপান সাগরের পৃষ্ঠদেশের ক্ষেত্রফল প্রায় ১০,০৮,০০০ বর্গকিলোমিটার।

## তথ্যসূত্র

## আরও পড়ুন
* Fukuoka N. (1966). "On the distribution patterns of the so-called Japan Sea elements confined to the Sea of Japan region". *[[Journal of Geobotany]]* **15**: 63–80.

## বহিঃসংযোগ

বিষয়শ্রেণী:জাপানের সাগর
বিষয়শ্রেণী:রাশিয়ার সাগর
বিষয়শ্রেণী:প্রশান্ত মহাসাগরের প্রান্তীয় সাগর
বিষয়শ্রেণী:পূর্ব এশিয়া
বিষয়শ্রেণী:জাপানের ভূগোল
বিষয়শ্রেণী:কোরিয়ার ভূগোল
বিষয়শ্রেণী:রাশিয়ার প্রশান্ত মহাসাগরীয় উপকূল
বিষয়শ্রেণী:এশিয়ার সাগর
আমুর নদী

**আমুর নদী** () পূর্ব মধ্য এশিয়ার একটি নদী। শিল্কা ও আর্গুন নদীর মিলিত স্রোতধারায় এর উৎপত্তি। আমুর নদী দক্ষিণ-পূর্ব দিকে প্রবাহিত হয়ে রাশিয়া ও গণচীনে প্রায় ১,৬১০ কিলোমিটার দীর্ঘ সীমান্ত গঠন করেছে। এরপর এটি উত্তর-পূর্ব দিকে প্রবাহিত হয়ে নিকোলাইয়েভ্‌স্ক-না-আমুরে শহরের কাছে তার্তারি প্রণালীতে পতিত হয়েছে। ২,৮৭৪ কিলোমিটার দীর্ঘ আমুর নদী বিশ্বের সবচেয়ে প্রধান নদীগুলির একটি। উপনদীগুলি গণনায় ধরে আমুর নদীব্যবস্থার মোট দৈর্ঘ্য ৪,৪১৬ কিলোমিটার। আমুরের সমগ্র দৈর্ঘ্য নৌপরিবহনের উপযোগী। শিল্কা উপনদীটি রাশিয়ার স্রেতেন্সক শহর পর্যন্ত নাব্য। শীতকালে ছয় মাস আমুর নদী নৌপরিবহনের উপযোগী থাকে না। এর প্রধান উপনদীগুলির মধ্যে আছে জেয়া, সোঙ্গুয়া, উসসুরি এবং বুরেয়া। নদীটি চীনে হেইলং জিয়াং নামে পরিচিত। এর তীরে অবস্থিত প্রধান চীনা শহরগুলি হল আহুই এবং তোংজিয়াং। অন্যদিকে আমুর তীরবর্তী প্রধান রুশ শহরগুলি হল ব্লাগোভেশ্চেন্সক, খাবোরভ্‌স্ক, কোমসোমোল্‌স্ক-না-আমুরে এবং নিকোলাইয়েভ্‌স্ক-না-আমুরে।

## তথ্যসূত্র

বিষয়শ্রেণী:চীনের নদী
বিষয়শ্রেণী:রাশিয়ার নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:আন্তঃসীমান্ত নদী
বিষয়শ্রেণী:অন্তর্দেশীয় মঙ্গোলিয়ার নদী
বিপ্লবীদের দঙ্গলে

***বিপ্লবীদের দঙ্গলে*** () *[[দুঃসাহসী টিন‌টিন]]* সিরিজের তেইশতম কমিক বই।

## কাহিনী
টিনটিনদের পুরোনো বন্ধু জেনারেল আআলকাজারকে সামরিক অভ্যুত্থানে সরিয়ে টাপিওকা গদিতে বসেছে। সে টিনটিন, হ্যাডক ও ক্যালকুলাস কে ষড়যন্ত্রী বলে অভিযোগ করে বন্দী করে। কর্নেল এস্পাঞ্জো তার অন্যতম সাথী। টিনটিনরা পালিয়ে আশ্রয় নেয় আলকাজারের কাছে। যিনি তার পিকারোবাহিনী নিয়ে আবার প্রাসাদ বিপ্লবের চেষ্টায় আছেন।

## তথ্যসূত্র

## বহিঃসংযোগ
* Tintin and the Picaros Official Website
* Tintin and the Picaros at Tintinologist.org

বিষয়শ্রেণী:১৯৭৬-এর বই
বিষয়শ্রেণী:টিনটিনের বই
বিষয়শ্রেণী:টিনটিন
বিষয়শ্রেণী:কমিক বই
বিষয়শ্রেণী:উপন্যাসে দক্ষিণ আমেরিকা
বিষয়শ্রেণী:মূলত টিনটিন ম্যাগাজিনে প্রকাশিত কাজ
বিষয়শ্রেণী:সাহিত্য প্রথম সিরিয়াল আকারে প্রকাশিত
বিষয়শ্রেণী:মেথুইন প্রকাশনীর বই
বোড়ো ভাষা

**বোড়ো ভাষা** হল চীনা-তিব্বতি ভাষাপরিবারের অন্তর্ভুক্ত বোড়ো-গারো গোষ্ঠীর অন্তর্ভুক্ত একটি ভাষা। এটি ভারতের আসাম রাজ্যের বড়োল্যান্ড ক্ষেত্রীয় পরিষদ-স্বায়ত্তশাসিত অঞ্চলের স্থানীয় এবং সরকারি ভাষা। এছাড়াও ঐ রাজ্যের সহ-সরকারী ভাষা এবং ভারতে অষ্টম অনুসূচী অনুসারে মান্যতা প্রাপ্ত বাইশটি ভাষার মধ্যে বোড়ো একটি।

## বংশানুক্রম
বোড়ো ভাষা তিব্বতি-বর্মী পরিবারের একটি ভাষা। এটি বংশগতভাবে অসমের দিমাসা ভাষা এবং মেঘালয়ের গারো ভাষার সাথে সম্পর্কিত। এছাড়াও ত্রিপুরার ককবরক ভাষার সাথেও এর ঘনিষ্ঠ সম্পর্ক আছে।

## ইতিহাস
১৯১৩ সাল থকে বোড়ো সংগঠনগুলি রাজনৈতিক ও সামাজিক আত্মপরিচয়ের ব্যাপারে সচেতন হয়ে ওঠে/১৯৬৩ সালে অসমের বোড়োপ্রধান এলাকাগুলির প্রাথমিক স্কুলগুলিতে শিক্ষার মাধ্যম হিসেবে বোড়োর প্রচলন হয়। বর্তমানে ভাষাটি মাধ্যমিক স্তর পর্যন্ত প্রচলিত এবং অসম অঙ্গরাজ্যের একটি সরকারী ভাষা। গৌহাটি বিশ্ববিদ্যালয়ে ১৯৯৬ সাল থেকে বোড়ো ভাষা ও সাহিত্যের উপর একটি স্নাতকোত্তর কোর্স প্রদান করা হচ্ছে। যদিও ইদানীং ভাষাটির উপর বাংলা ভাষার প্রভাব বৃদ্ধি পেয়েছে, তা সত্ত্বেও উদালগুড়ি জেলা ও তার আশেপাশে ভাষাটি স্বরূপে এখনও বিরাজমান।

## উপভাষা
কাছারি, মেচ উপভাষাগুলি বোড়ো ভাষার উপভাষা।

## লিখন পদ্ধতি

বোড়ো হ'ল অসমের পাশাপাশি উত্তর-পূর্ব ভারতের একটি প্রাচীন ভাষা। কিছু বিদ্বান পরামর্শ দিয়েছেন যে ভাষাটির হারিয়ে যাওয়া লিপি *দেওধাই* নামে পরিচিত। ১৯৭৫ সাল থেকে *দেবনাগরী* লিপিটি ব্যবহার করে ভাষাটি লেখা হচ্ছে। আমরা দেখতে পাই উনিশ শতক থেকেই এটি ব্যাপকভাবে বিকাশ শুরু করেছিল।

## আরও দেখুন
* বোড়ো জাতি
* বোড়ো সাহিত্য সভা
* ককবরক ভাষা
## তথ্যসূত্র



## বহিঃসংযোগ
* বোড়ো ভাষার উপর এথনোলগ রিপোর্ট
* Abley, Mark (2006) *[http://www.lostmag.com/issue4/verbs.php The Verbs of Boro] *, Lost Magazine , March 2006
* Bodoland.org 
* Boro Language

বিষয়শ্রেণী:ভারতের ভাষা
বিষয়শ্রেণী:আসামের সংস্কৃতি
বিষয়শ্রেণী:তিব্বতি-বর্মী ভাষা
বিষয়শ্রেণী:ভারতের সরকারি ভাষাসমূহ
বিষয়শ্রেণী:আসামের ভাষা
বিষয়শ্রেণী:সরকারীভাবে ভারতীয় লিপিতে লেখা ভাষা
বিষয়শ্রেণী:সাহিত্য অকাদেমি স্বীকৃত ভাষা
বিষয়শ্রেণী:দেবনাগরী লিপিতে লেখা ভাষা
রবি বসু

**রবি বসু** (জন্ম: ১১ আগস্ট ১৯২৭ - মৃত্যু: ৩ মে ২০০৩) একজন চলচ্চিত্র সাংবাদিক ।

রবি বসু বর্তমান পশ্চিমবঙ্গের মেদিনীপুর জেলার তমলুকের বাসিন্দা ছিলেন । তার পিতার নাম নিরাপদ এবং মাতার নাম আদরবালা । তার ছোটবেলা তমলুকে কাটে । তিনি স্থানীয় হ্যামিলটন স্কুলে পড়াশোনা করতেন । তিনি ম্যাট্রিকুলেশন দেবার আগেই কলকাতায় চলে আসেন । জীবিকার সন্ধানে প্রথমে চায়ের দোকানের টেবিল বয়, পান বিড়ির দোকানওয়ালা, প্রেসের কম্পোজিটর প্রভৃতি নানা কাজ করেছেন ।

১৯৫১ খ্রিষ্টাব্দে রূপাঞ্জলি পত্রিকার সম্পাদকীয় দপ্তরে যোগ দেন । পরে রূপমঞ্চ থেকে প্রসাদ এরকম বহু সিনেমা এবং সাহিত্য পত্রিকার সম্পাদনা করেছেন । আনন্দবাজার পত্রিকার চলচ্চিত্র বিভাগ ছাড়াও দেশ পত্রিকার চিফ সাব এডিটর হিসেবেও কাজ করেছেন । চলচ্চিত্র সাংবাদিকদের সংগঠন বেঙ্গল ফিল্ম জার্নালিস্টস অ্যাসোসিয়েশনের বা বিএফজেএর সভাপতি ছিলেন দীর্ঘদিন । চলচ্চিত্র তারকাদের নিয়ে লেখা তার বই *সাতরঙ* । প্রসাদ পত্রিকার সম্পাদনার ক্ষেত্রেও তার অবদান মনে রাখার মত । তিনি কলেজ স্ট্রিট পত্রিকার পরিকল্পক এবং রূপকার ছিলেন ।

## তথ্যসূত্র

সংসদ বাঙালি চরিতাভিধান - দ্বিতীয় খণ্ডের সংযোজন - সাহিত্য সংসদ

বিষয়শ্রেণী:বাঙালি সাংবাদিক
বিষয়শ্রেণী:১৯২৭-এ জন্ম
বিষয়শ্রেণী:২০০৩-এ মৃত্যু
তাম-এ গিলাস

**তাম-এ গীলাস** (; ) আব্বাস কিয়ারোস্তামি পরিচালিত ইরানি চলচ্চিত্র যা ১৯৯৭ সালে মুক্তি পায়। ছবিটিতে মিনিমালিজমের সুস্পষ্ট উপস্থিতি লক্ষ্য করা যায়। কিয়ারোস্তামি এই ছবির জন্য কান চলচ্চিত্র উৎসবে পাম দোর অর্জন করেন।

## কাহিনী সূত্র
জনাব বাদী একজন মধ্যবয়স্ক ইরানি লোক। তিনি তেহরানের আশেপাশে গাড়ি চালিয়ে যে কোন একজন মানুষ খুঁজছেন যে তার একটি কাজ করে দিতে পারবে। বিনিময়ে তিনি তাকে অনেক অর্থ দেবেন। একসময় বোঝা যায় কাজটি হল তাকে সমাধিস্থ করা। তিনি সেই রাতেই আত্মহত্যা করবেন এবং মারা যাওয়ার পর তাকে সমাধিস্থ করার জন্যই কাউকে খুঁজছেন। ইতোমধ্যে এক পাহাড়ি বিরানভূমিতে তিনি নিজের কবর খুঁড়ে ফেলেছেন। তার মানে ঐ ব্যক্তির কাজ হবে কেবল ভোরে এসে তাকে মাটিচাপা দিয়ে যাওয়া। তিনি অনেকগুলো ঘুমের ওষুধ খেয়ে এই কবরেই শুয়ে থাকবেন। একসময় মারা যাবেন। আর ভোরে এসে তাকে ঐ ব্যক্তি মাটিচাপা দিয়ে যাবে। কবরের পাশে কথামতো অর্থকড়ি-সহ তার গাড়ি থাকবে। মাটি চাপা দেয়ার পর ওই ব্যক্তি গাড়ি নিয়ে চলে যাবে।

ঘুরতে ঘুরতে তিনি তিনজনের দেখা পান। প্রথমজন এক কুর্দি সৈনিক যে কবর দেখামাত্রই দৌড়ে পালায়। সে মনে করে লোকটি পাগল হয়ে গেছে। দ্বিতীয় ব্যক্তি ইরানি হওজায় অধ্যয়নরত এক আফগান শিক্ষার্থী। ইসলামে আত্মহত্যা নিষেধ—কোরআনের আয়াত উল্লেখ করে এই ছাত্র তাকে তা বোঝানোর চেষ্টা করে। তৃতীয়জন ইরান জাতীয় জাদুঘরে কর্মরত এক বয়স্ক আজেরি চর্মসংরক্ষণবিদ। এই ভদ্রলোক তাকে আত্মহত্যা করতে নিরুৎসাহিত করেন। এই ব্যক্তি বলেন যে, তিনি নিজেও একবার দাম্পত্য কলহে জর্জরিত হয়ে আত্মহত্যার চেষ্টা করেছিলেন। বেঁচে যাওয়ার পর তিনি বুঝেছিলেন জীবন অনেক মূল্যবান। তিনি আত্মহত্যার জন্য বেরিয়েছিলেন খুব ভোরে লম্বা এক দড়ি নিয়ে। তারপর তিনি উঠে পড়েন তুঁতগাছে দড়ি বাঁধতে। কৌতূহলবশত তিনি খেয়ে ফেলেন একটি তুঁতফল, তারপর আরেকটি, তারপর আরও একটি। এভাবে সকাল হয়ে যায় সুমিষ্ট তুঁতফল খেতে খেতে। সকালে স্কুলগামী বাচ্চারা আসে তুঁতগাছের নিচে, তাকে বলে গাছটি ঝাঁকিয়ে দিতে। বৃষ্টির মতো তুঁতফল ঝড়তে থাকে তখন, বাচ্চারা খুশি হয়ে পেটপুরে খায়। তারপর ওই লোক ভাবেন কেবল সামান্য তুঁতফল খাওয়ার জন্য হলেও পৃথিবীতে বাঁচা যায়! তারপর তার স্ত্রীর জন্য তিনি কিছু ফল নিয়ে বাসায় ফিরে যান। তারপরও আত্মহত্যা করতে চাইলে তিনি বাদীকে সহযোগিতার আশ্বাস দেন।

বাদী অনেক সময় ধরে সিদ্ধান্তহীনতায় ভোগেন। গভীর রাত্তিরে একসময় কবরে গিয়ে শুয়ে পড়েন। তখনই বজ্রপাত শুরু হয়। বাদী কবর থেকে আকাশ দেখতে থাকেন। তিনি মারা গিয়েছেন কি-না তা পরিষ্কারভাবে বোঝা যায় না। সিনেমা শেষ হয় ভোরের দৃশ্য দিয়ে। দেখা যায় ভোরবেলা সেই বিস্তীর্ণ পাহাড়ি এলাকা। সিনেমার শেষ দৃশ্যে “তাম-এ গীলাস” ছবিরই শুটিং হতে দেখা যায়।

## প্রতিক্রিয়া
অধিকাংশ সমালোচকই প্রশংসা করেছেন। রিভিউ সংগ্রাহক রটেন টম্যাটোস-এ এর রেটিং ৮১% অর্থাৎ শতকরা ৮১ জন সমালোচকই প্রশংসা করেছেন। ক্রাইটেরিয়ন কালেকশন ১৯৯৯ সালের ১লা জুন এটিকে তাদের এক্সক্লুসিভ ফিল্ম কালেকশনের অন্তর্ভুক্ত করেছে।

## বহিঃসংযোগ
* 
* Criterion Collection essay by Godfrey Cheshire 
* DVD review of Taste Of Cherry
* ''Taste of Cherry'' at RottenTomatoes.com

বিষয়শ্রেণী:১৯৯৭-এর চলচ্চিত্র
বিষয়শ্রেণী:১৯৯০-এর দশকের নাট্য চলচ্চিত্র‎
বিষয়শ্রেণী:ইরানি চলচ্চিত্র
বিষয়শ্রেণী:ফার্সি ভাষার চলচ্চিত্র
বিষয়শ্রেণী:আব্বাস কিয়ারোস্তামি পরিচালিত চলচ্চিত্র
বিষয়শ্রেণী:পাল্ম দর বিজয়ী
বিষয়শ্রেণী:আত্মহত্যা সম্পর্কে চলচ্চিত্র
বিষয়শ্রেণী:আত্মবাচক চলচ্চিত্র
বিষয়শ্রেণী:ইরানের পটভূমিতে চলচ্চিত্র
বিষয়শ্রেণী:১৯৯৭-এর নাট্য চলচ্চিত্র